கேள்வி: ஆந்திரப் பிரதேசத்தின் கடற்கரை பற்றி நீங்கள் என்ன அறிந்துள்ளீர்கள்?
பதில்: File:India Coastal Andhra locator map.svg ஆந்திரப் பிரதேசத்தின் கடற்கரை (''Coastline of Andhra Pradesh'') வங்காள விரிகுடா இந்தியா தென்கிழக்கு கடற்கரையில் அமைந்துள்ளது. இக்கடற்கரை பிரித்தானிய இந்தியாவின் சென்னை மாகாணத்தின் முன்னாள் நிர்வாகப் பிரிவான வடக்கு சர்க்கார் மாவட்டங்கள் ஒரு பகுதியாகும். 975 கிமீ (606 மைல்) நீளம் கொண்ட இக்கடற்கரை குசராத்து மற்றும் தமிழ்நாடு அடுத்தபடியாக இந்தியாவின் மூன்றாவது மிக நீளமான கடற்கரையைக் கொண்டுள்ளதாக அறியப்படுகிறது. இக்கடலோர நடைபாதையில் பல துறைமுகப்பட்டினம், துறைமுகம், மணல் நிறைந்த கடற்கரைகள், வனவிலங்குகள் மற்றும் பறவைகள் சரணாலயங்கள், நன்னீர் ஏரிகள் மற்றும் முகத்துவாரங்கள் அமைந்துள்ளன.
கேள்வி: ஆந்திரப் பிரதேசத்தின் கடற்கரை - புவியியல் பற்றி விளக்கவும்.
பதில்: இக்கடற்கரையானது சிறீகாகுளம் மாவட்டம் உள்ள இச்சாபுரத்திலிருந்து திருப்பதி மாவட்டம் வரை நீண்டு, புவியியல் ரீதியாக ஒடிசா மற்றும் தமிழ்நாடு கடற்கரைகளுக்கு இடையில் அமைந்துள்ளது. கரையோர ஈரநிலங்கள் 1,140.7 சதுரகிலோமீட்டர் (440.4 சதுர மைல்) பரப்பளவைக் கொண்டுள்ளன.
கேள்வி: ஆந்திரப் பிரதேசத்தின் கடற்கரை - மீன்பிடிப்பும் வளர்த்தலும் பற்றி தகவல் சொல்.
பதில்: கடலோரப் பகுதிகளில் உள்ள விவசாயிகள் தங்கள் முதன்மைத் தொழிலாக மீன் பிடித்தல், மீன்வளர்த்தல், மெல்லுடலி மற்றும் இறால் உற்பத்தியில் ஈடுபடுகின்றனர். மாநிலத்தின் புவியியல் இருப்பிடம் கடல் மீன்பிடித்தல் மற்றும் உள்நாட்டு மீன் உற்பத்தி ஆகிய இரண்டையும் இம்மக்களுக்கு அனுமதிக்கிறது. நன்னீர் மற்றும் உவர் நீர் மீன் வளர்ப்பின் காரணமாக பாரம்பரிய விவசாயத்தை விட இத்தொழில் அதிக லாபம் கொடுக்கிறது.[http://www.thehindu.com/todays-paper/tp-national/tp-andhrapradesh/ap-top-producer-of-shrimp-mpeda/article4311671.ece AP top producer of shrimp: MPEDA - The Hindu]
கேள்வி: ஆந்திரப் பிரதேசத்தின் கடற்கரை - கடல் வர்த்தகம் பற்றி நீங்கள் என்ன அறிந்துள்ளீர்கள்?
பதில்: இடைக்காலத்தில், ஆங்கிலேயர்களும், டச்சுக்காரர்களும் இந்தியாவின் கடற்கரையோரத்தில் வர்த்தகத்தில் ஈடுபட்டுள்ளனர். ஆந்திரப் பிரதேச கடற்கரையும் அவர்களது இலக்குகளில் ஒன்றாக இருந்தது. பீமுனிப்பட்டினம் போன்ற சில கடற்கரை நகரங்களில் இதற்கான சான்றுகள் உள்ளன. கடற்கரையோரம் பெரிய, இடைநிலை மற்றும் சிறிய துறைமுகங்கள் மற்றும் பிற நாடுகளுடன் கடல் வணிகத்திற்கான மீன்பிடி துறைமுகங்கள் உள்ளன. விசாகப்பட்டினம் துறைமுகம் கிழக்கு கடற்கரையில் உள்ள மிகப்பெரிய துறைமுகமாகும். மேலும்சிறீகாகுளம் மாவட்டத்திற்கும் நெல்லூர் மாவட்டத்தில் உள்ள கிருட்டிணாப்பட்டினம் துறைமுகத்திற்கும் இடையே வேறு பல துறைமுகங்கள் இருந்துள்ளன.
கேள்வி: ஆந்திரப் பிரதேசத்தின் கடற்கரை - புயல் பாதிப்புகள் என்பது என்ன?
பதில்: வங்காள விரிகுடா 1892-1997 காலகட்டத்தில் கடலோரப் பகுதியில் 71 சூறாவளி பதிவாகி, கடுமையான சூறாவளிகள் அடிக்கடி ஏற்படுவதற்கு அறியப்படுகிறது. நெல்லூர் மாவட்டம் 11 கடுமையான மற்றும் 21 சாதாரண புயல்களுடன் முன்னிலையில் உள்ளது. வெள்ளப் பாதுகாப்பு இல்லாதது, நீர்ப்பாசன அமைப்புகள், வடிகால் மற்றும் கரைகள் போன்ற பல காரணிகள் கடலோர மண்டலத்தில் உள்ள சொத்துக்களுக்கு கடுமையான சேதத்தை ஏற்படுத்துகின்றன.